S-174/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. febrúar 2019, á hendur H-kk-þgf K-kk-þgf T-kk-þgf, kt. 000000-0000, [...], Reykjavík, fyrir eftirtalin umferðar- og fíkniefnalagabrot, með því að hafa:

1. Föstudaginn 22. september 2017 ekið bifreiðinni [...] með 101 km hraða á klukkustund norður Vesturlandsveg, við Hagamel, þar sem leyfður hámarkshraði var 90 km á klukkustund.

Telst brot þetta varða við 2. mgr. 37. gr., sbr. 1. mgr. 100. gr. umferðarlaga nr. 50/1987.

2. Sunnudaginn 24. september 2017 ekið bifreiðinni [...] með 101 km hraða á klukkustund suður Vesturlandsveg í Hvalfjarðarsveit, við Fiskilæk, þar sem leyfður hámarkshraði var 90 km á klukkustund.

Telst brot þetta varða við 2. mgr. 37. gr., sbr. 1. mgr. 100. gr. umferðarlaga nr. 50/1987.

3. Miðvikudaginn 25. júlí 2018 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 400 ng/ml) um Arnarbakka í Reykjavík, við Leirubakka, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

4. Fimmtudaginn 9. ágúst 2018 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 140 ng/ml og auk þess fannst tetrahýdrókannabínólsýra í þvagi) um Norðurfell í Reykjavík, við Drafnarfell, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

5. Sunnudaginn 7. október 2018 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 215 ng/ml) um Suðurlandsbraut í Reykjavík, við hús nr. 10, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

6. Þriðjudaginn 13. nóvember 2018 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 755 ng/ml og auk þess fannst amfetamín í þvagi) um Skútuvog í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

7. Fimmtudaginn 20. desember 2018 ekið bifreiðinni óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 385 ng/ml) um Vesturlandsveg í Reykjavík, við Suðurlandsveg, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

8. Föstudaginn 21. desember 2018 við N1 við Ártúnshöfða í Reykjavík, haft í vörslum sínum 0,26 g af amfetamíni, sem ákærði framvísaði við afskipti lögreglu.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,26 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. febrúar 2019, gekkst ákærði undir greiðslu sekta fyrir að aka undir áhrifum áfengis- og ávana- og fíkniefna með tveimur sáttum hjá embætti lögreglustjórans á höfuðborgarsvæðinu hinn 15. júlí 2014. Að öðru leyti hefur sakavottorð ákærða ekki þýðingu í málinu. Við ákvörðun refsingar hér verður því miðað við að ákærði gerist nú sekur um að aka undir áhrifum áfengis- og/eða ávana- og fíkniefna í annað sinn.

Ákærði er í máli þessu sakfelldur fyrir að aka ítrekað undir áhrifum ávana- og fíkniefna, hraðakstur og fíkniefnalagabrot. Með hliðsjón af fjölda brota ákærða og ákvæðum 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 5 ár frá 20. desember 2018 en þann dag var ákærði sviptur ökurétti til bráðabirgða, sbr. 103. gr. umferðarlaga nr. 50/1987.

Með vísan til lagaákvæða í ákæru eru gerð upptæk til ríkissjóðs 0,26 g af amfetamíni, sem lögregla lagði hald á við rannsókn málsins.

Ákærði greiði 462.855 krónur í sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf K-kk-nf T-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 5 ár frá 20. desember 2018.

Upptæk eru gerð til ríkissjóðs 0,26 g af amfetamíni.

Ákærði greiði 462.855 krónur í sakarkostnað.

Þ-kvk-nf L-kvk-nf